মার্কিন মনোচিকিৎসক সমিতি
মার্কিন মনোচিকিৎসক সমিতি বা আমেরিকান সাইকিয়াট্রিক অ্যাসোসিয়েশন (এপিএ) হল যুক্তরাষ্ট্রের মনোচিকিৎসক ও শিক্ষানবিশ মনোচিকিৎসকদের প্রধান পেশাদার সংস্থা, আর বিশ্বের বৃহত্তম মনোচিকিৎসক সংস্থা। এর ৩৬,০০০ জন সদস্যের অধিকাংশই যুক্তরাষ্ট্রের নাগরিক, তবে আন্তর্জাতিক সদস্যও আছেন। সংস্থাটি বিভিন্ন জার্নাল ও পুস্তিকা প্রকাশ করে, এবং ডায়াগ্‌নস্টিক অ্যান্ড স্ট্যাটিস্টিকাল ম্যানুয়াল অব মেন্টাল ডিসঅর্ডার্স (ডিএসএম)-ও এরই প্রকাশনা। ডিএসএম বিভিন্ন প্রকার মানসিক অসুস্থতা চিহ্নিতকরণের কাজে সারা পৃথিবীতে ব্যবহারের জন্য বিভিন্ন মানসিক অবস্থার নির্দেশক তৈরি করে।